Lahemaa rahvuspargi kaitsekorralduskava

ajaloolise maakasutuse 4. klassi kaitserežiimi käsitlev arutelu

Lahemaa rahvuspargi koostöökogu kultuuripärandi sektsioon

 Palmse, 09.06.2015

Arutelu juht: Ave Paulus

Protokolli koostas: Mareile Michelson

Osalejad:

Ekspert: Kalev Sepp (Maaülikool, rahvusparkide ajaloolise maakasutuse rakendusuuringute vastutav teostaja)

Külade esindajad: Marti Hääl (Tammistu küla, Juminda ps külad), Ennu Tšernjavski (Vanaküla, Valgejõe aasud), Tarvi Velström (Virve küla, Juminda ps), Tiiu Lepnurm (Tsitre küla, Muuksi piirkond), Linda Metsaorg (Turbuneeme küla, Eru lahe Rannarahva Selts),

Keskkonnaamet: Ave Paulus (kultuuripärandi spetsialist), Kristiina Jürisoo (maahoolduse spetsialist), Külli Rahu (metsaspetsialist), Imbi Mets (kaitse planeerimise spetsialist), Katrin Jürgens (looduskaitsebioloog), Mareile Michelson (looduskasutuse spetsialist)

Muinsuskaitseamet: Kaarel Truu

Algus: 16.00

Lõpp: 17.45

**Ave Paulus** juhatab arutelu sisse: Ajaloolise maakasutuse analüüs läks kaitsekorralduskavasse (edaspidi *KKK*) vastavalt uuringule. Aasud, räimikud – piirkonnale iseloomulikud heina- ja karjamaad läksid sisse sügisel esitatud ettepaneku alusel. Vanakülalt, Tammispealt, Virve ja Juminda külalt konkreetsed tulid ettepanekud ajaloolise maakasutuse taastamiseks endistel karjamaadel, sh 4. klassi aladel.

Samuti oli 4. klassi alade taastamisvõimalusest juttu aprillis toimunud juhtgrupi koosolekul ning see teema oli ka arutluse all 16.mail toimund „Elavate külamaastike“ seminaril. Ave Paulus ja Kalev Sepp lubasid korraldada selle teemalise arutelu, et vajadusel parandada peatükis esinevad vead (4. klass pole mitte ainult põllud, vaid eelkõige kunagised heinamaad) ja muuta peatüki sõnastust.

Lahemaa rahvuspargis on piiranguvööndite kaitse-eesmärgiks pärandkultuurmaastike kaitse. Sisuliselt on ajalooline maakasutus kuni aastani 1940 talulise elulaadi tõttu just inimese ja looduse koosmõjul kujunenud alad, pärandkultuurmaastikud, millest suur osa poollooduslikud kooslused – karja- ja heinamaad jms. Pärandkultuurmaastike kaitse – ajaloolise maakasutuse uuringu tulemusel näha, et on meie traditsioonilised karja- ja heinamaad on esinenud märksa ulatuslikumatel aladel. Piiranguvööndi kaitse-eesmärgist lähtuvalt võiks olla kaitstav kogu ulatuses, arvestada tuleb välja kujunenud loodusväärtustega.

**Kalev Sepp** teeb ettekande teemal „Lahemaa ajaloolise maakatte analüüs” (ettepanekuid, küsimusi võib esitada jooksvalt ettekande ajal) Loengu pdf lisatud protokollile.

Kalev Sepp: Kui kaugele ajas tagasi minna?! Ideaal kujunenud välja 1930ndate lõpuks /kaitseala loomise ajastu.

*Maakatte püsivuse kaart (20 saj jooksul).*

*Lahemaa kultuurmaastikud 110 a lõikes (loodusmaastik vs põllumajanduslikud mõjutused).*

*1975 a Ann Marveti poolt koostatud kaart (rannakülades oli keelatud põllumajandusega tegelemine – piiritsoon) ja maakatte nägemus aastaks 2000.*

Mitte piirata maaomanikke vaid suunata riiki piiratud ressursse kasutama – 3., 4. väätusklassi maastikud.

4. väärtusklass – Virve küla näide. Endiste kultuurmaastike taastamine.

40ndad–60ndad – avatud alad jäid maakasutusest välja. Praegu – elupaik märjad lehtmetsad (Tarvi Velström: Lepp, kask, toomingas, paju). Roheline ala võsastunud sekundaarne ala (vastavalt failile maakatte andmebaasi väljavõte).

Marti Hääl: Juminda Poolsaare Selts – on tekkinud eriarvamus/diskussioon – 4 klassi objektiivne hindamine. KKK ei toimu maastikutaastamisega midagi, kui kogukond seda ei algata. Taastamine elulistel alustel. Heina-, karjamaa laiendamisel. Ei tohiks lasta 4. väärtusklassi sõnastust lasta töötada selle vastu – a la mets on väärtuslikum kui taastamine.

Kalev Sepp: 70 a metsal on juba oma väärtused.

Marti Hääl: Aktsepteeritav kui metsaväärtused konkreetse hindamise tulemusel kaalub ülesse kultuuripärandi taastamise. Toodud näidetel ei ole seda väärtust. Sellise sõnastuse juures iga 4 klassi puhul peab küla juures tõestama. Kui on väärtuslik mets – konkreetse otsuse põhiselt. KKK ei tohiks ühe mütsiga kõiki 4 klassi maastikke lüüa.

Tarvi Velström: Kogemuse põhjal - toominga võsa eemaldamisel ei ole maal rammu – 2 kuud ei kasva midagi. Inimestel on erinevad mõtted maadega – küttepuu, kraavi hooldus jms.

Imbi Mets: Eluviis, kui on pidevalt seda teinud. Taastamisest – Virve küla tagune ala – ei taasta sinna ju põllumaad, karjamaad – Kas keegi on huvitatud oma karja sinna viimisest?

Tarvi Veltström: Arvatavasti.

Marti Hääl: Kui on huvi ei tohiks teha sellele takistusi. On piirkondi kus on huvi. Endised kultuurmaastikud – kui on huvi ei ole probleemi tekitamine vaid kultuuripärandi taastamine/säilitamine.

Katrin Jürgens: Peab kaaluma, millised lood väärtused hetkel ja kui suur vaev on seal taastamine. Energia võib-olla suunata kuhugi mujale, kus on paremini säilinud.

Ave Paulus: Räägime endistest karja-, heinamaadest, sisuliselt poollooduslikest kooslustest, kus on taastamine võimalik juhul, kui KKK ette näeb. Metsa raadamist massiliselt ei ole. Uuring annab aluse, et veel hiljuti olid rohumaad.

Kristiina Jürisoo: Paljud need 4 klassi alad ongi juba inventeeritud teisteks elupaigatüüpideks.

Imbi Mets: Ei ole ainult mets – kompleksne elupaigatüüp.

Ave Paulus: Meile on teada, mis ajahetkel, mis tüüp on olnud ja mis on nüüd – saab teha väljavõtted. Saame kaitsekorralduskavva piisavalt üldise sõnastuse jätta, et võimaldada rohumaade taastamist. Kaardikihid ajaloolise maakasutuse uuringuga on ju olemas, kunagine poolloodusliku koosluse ulatus on teada.

Kalev Sepp: Peab vaatama, kui on tekkinud Natura tunnustele vastav mets.

Marti Hääl: Kaart annab vastuse sellele kui suur see ala on. Katrin, kelle vaeva te hindate, kas riigimaadel või eraomandis? Omanik on huvitatud tegema – kes siis ütleb, et maaomaniku vaev on liiga suur?!

Ave Paulus: Räägime piiranguvööndist, mis on valdavalt eraomandis.

Katrin Jürgens: Kui meie näeme, et poollooduslikukoosluse (edaspidi *plk*) taastamine on tohutu töö – omanik ei pruugi hoomata seda. Jaks saab otsa. Mõne tüki puhul on vaev väiksem, ka risk väiksem.

Imbi Mets: Mis puhul räägime plk-st?

Kalev Sepp: Kui on olnud karjamaa või heinamaa, ajaloolise maakasutuse uuring ütleb, kus on olnud.

Kristiina Jürisoo: Karjatatav, niidetav ala on olnud.

Imbi Mets: Meil on väga konkreetsed kohad ära hinnatud, kuhu on suunatud pidev tegevus. Kas Virve küla annab välja mõiste plk?

Kalev Sepp: On taastatav.

Marti Hääl: Plk-le on kasvanud mets peale – see ei muuda seda.

Kristiina Jürisoo: Kui ära taastada siis jah, aga võib olla tekkinud muu väärtus.

Katrin Jürgens: Vaadatakse seda, mis on hetkel – teatud taimed – kui seda rohukamarat enam ei ole , siis ei ole olemasolev plk.

Kalev Sepp: Aga kahtlemata on taastatav.

Ave Paulus: Me räägime rannakülade puhul enamasti nõukogude ajal, 1960ndatel-70ndatel just nõukogude okupatsiooni ja piiritsooni tõttu kasutusest välja jäänud rohumaadest.

 Tarvi Velström: Kui oleks tõsine männik, kuusik vm – aga seal võsa.

Imbi Mets: Elupaigatüübid määrati protsentuaalselt, Eesti kirjutas alla ja neid pindalasid on kohustus hoida. Hindamine võib olla muutunud. Eesti on andnud/võtnud kohustuse antud nr hoida.

Marti Hääl: Kohustus ei vasta tegelikkusele. Valede andmete ümbervaatamine.

Imbi Mets: Inventuuri eesmärk selleks ongi.

Kalev Sepp: Kas sellele konkreetsele alale saab Natura metsatoetust? Palju sellest alast on kuhu saab?

Ennu Tsernjavski: Maamõõtja metsaseaduse järgi määras metsamaa ja kõigele sellele ka võsa, saab toetuse võtta. 60ndatel otsus – taludest kolhoosid, riigistati, läksid riigimetsafondi. Talude heinamaid hakati massiliselt metsastama, metskondadel metsastamise plaan.

Marti Hääl: Toetused ei kompenseeri tegelikku kulu. Riigil huvi, et eraomanik 4 väärtusklassi maa taastamise asemel läheks riigimaale väärtusliku klassi maale ja toimetaks seal?

Katrin Jürgens: Kui on huvi loomi pidada , siis võiks kasutada paremas seisus maid.

Kalev Sepp: Kas Natura metsas karjatada võib?

Külli Rahu: Varasemas metsaseaduse oli see sees et ei või aga nüüd on loomad ära kadunud.

Ennu Tsernajavski: Ei ole tulus, kui 20 km kaugusele pead loomi vedama.

Marti Hääl: Mul on oma metsades räimik.

Külli Rahu: Peaks olema juhtumipõhine.

Tarvi Velström: Et kui vajadus tekib siis tehakse.

Linda Metsaorg: Vähe on neid, kes tegeleks karjaga.

Marti Hääl: Karjakasvatajaid on lõpetanud tegevuse – bürokraatia on nii suur. Peab olema mitte seadusega keelatud.

Ennu Tsernjavski: Varasemalt on Lahemaal kehtinud vaid kaitse-eeskiri, nüüd tehakse kava.

Kalev Sepp: Kultuurmaastikke kaitsevad kohalikud elanikud, tuleb mõelda võimalikult maksimaalselt, mida head saaks teha kultuurmaastike heaks rahvuspargis.

Ave Paulus: Kaitse-eeskirja kohaselt – kui ei ole KKK määratletud taastatava poolloodusliku kooslusena, ei saa taastada. Väga paljud 4 klassi maastikud olid endised rohumaad – just poollooduslikud kooslused praeguses mõistes, idee poolest peaks nad olema taastatavad poollooduslikud kooslused. Mitte võimaldada ehitustegevust ja lihtsalt metsa raadamist, vaid konkreetselt poolloodusliku kooslusena kasutamist.

Marti Hääl: Ehitamine ei puutu asjasse. Ehitamine ei tule kõne allagi.

Ennu Tsernjavski: Põllumajanduslik ala

Marti Hääl: Heinaküüni vajadus on, et hoida talvel heina.

Imbi Mets: Põllumajanduslikul otstarbel võimalik küll.

Marti Hääl: Maaomanik peab hindama iga maatüki metsa, aga kuidas see peaks toimima? Kui on metsamaa, siis ei saaks ju?

Imbi Mets: Kogukond, üksikisik – plaanib loomapidamist. Kinnistud kitsad, kus 1 inimene ei pea loomi. Maad lepingu alusel antud kasutusse – lepingud sõlmida kõigiga – karjamaa mõiste on suurem. Oli juttu et praeguses mõistes metsamaal ei ole välistatud karja pidamine. Kaitseala valitseja ei ütle kellelegi, et võib või ei või. Kui võtan võsa ära ja heina ei tule, siis ei saa ju loomi pidada.

Marti Hääl: Võtab aega, et heinamaa taastuks.

Imbi Mets: Hooldage puiskarjamaana. Kui on huvi, loomapidamine ei ole keelatud. Et sinna looma viia, peab midagi tegema, ootama 10 a.

Marti Hääl: Hakati loomi pidama 10 ha, loomi on juurde tulnud. Alustas ol.ol aladega (Katrin Jürgens: Parematel aladel alustas), nüüd on vaja edasi liikuda. Ei saa aru loogikast, et neid ei saa taastada.

Linda Metsaorg: Karjatamise mõte – karjatamine ei ole keelatud. Ainuke väljapääs nendel maastikel ongi karjatamine.

Ave Paulus: Kui karjamaad enam üldse ei ole, siis ei ole kuhugi loomi viia. Rannakülades ka ajalooliselt väikesed alad karja- ja heinamaadena. Põlde veel vähem, küla keskel, väikeste kartuli- ja viljapõllulappidena.

Ennu Tsernjavski: Peab aegajalt rohukamarat uuendama, külvama.

Kristiina Jürisoo: Plk-le ei tohi midagi külvata.

Kalev Sepp: Vaadete avamine, ettekääne võsa maha võtmiseks. Vaadete kohad. Karjatamine ainuke maakasutus, mida kultuurmaastikul saab teha.

Kristiina Jürisoo: Niita võib ka.

Imbi Mets: Lääne-Virus on suur kari Võhma külas, lihaveised tuuakse veel juurde, on rentinud era- ja riigimaid ka Vihasoos ja viivad rannakarjamaadele, ka Kasispeale. Samas piirkonnas on ka noorperel ca 120 lammast ja kitsed.

Kristiina Jürisoo: Alustasid loomapidamisega ja võtsid järjest loomi juurde.

Ave Paulus: Kogu kultuurpärand kaitse all – taluline eluviis. Selleks peab olema võimalik loomi pidada.

Kalev Sepp: 4. väärtusklassi alla tõsta samad soovitused 3. klassi alt.

Kristiina Jürisoo: Teatud liikidel ongi vaja suurmaid alasid – niidurüdi – ca 40 ha ala.

Katrin Jürisoo: Ei sõltu vaid inventuurist, vaid ka et kas on olemas reaalne huviline, kes on taastamas ja hooldamas pikas perspektiivis.

Marti Hääl: Kas Keskkonnaamet näeb ressursse, et kõik alad inventeeritakse läbi – see ju tekib vaid huvitatud isiku olemasolul? Asi ei ole suuruses vaid kompaktsuses.

Ave Paulus: Vaatasime kkk teksti praegu üle ja ühtlustasime 3. ja 4. klassi, kuna Kalev Sepa hinnangul sisuliselt sama kasutuselt. Alad, kus huvi korral on võimalik plk taastamine, kui loodusväärtused ei saa kahjustatud.

Marti Hääl: Vaated võiks samuti sisse panna

Ave Paulus: Jääb sisse - **väärtuslike vaadete taastamine**. Mõeldes külamaastiku vaateid. Vaatame KKK teksti korraks koos üle:

**III väärtusklassi kuulub kõrge taastamisperspektiiviga pärandkultuurmaastik. III väärtusklassi kuuluvad põõsastikud (verstasel kaardil ja EW topol rohumaad) ja noor mets või põõsastik (paikneb 5−10 aastat tagasi kasutusest välja jäänud endisel põllumajanduslikus kasutuses maastikul).**

***Soovituslikud kasutustingimused:***

* 1. **Potentsiaalsed taastatavad poollooduslikud kooslused tuleb inventuuri tulemuste alusel taastada.**
	2. **Võimaluste ja potentsiaalsete kasutajate olemasolul taastada 1940. a väljakujunenud maakasutus.**
	3. **Vaateliselt väärtuslikud maastikud avada**

**III väärtusklassi maastikud on kõrgema taastamispotentsiaaliga endised põllumajanduslikud maad. Huvitatud isiku olemasolul ning kui ala piirneb poolloodusliku kooslusega ja/või moodustab kompaktse ala, nähakse alal ette inventuur, mille tulemustest sõltub, kas ala taastatakse poolloodusliku kooslusena.**

**IV väärtusklassi kuulub madala taastamisperspektiiviga pärandkultuurmaastik. IV väärtusklassi kuuluvad põllumajanduslikust maakasutusest mõjutatud sekundaarsed metsakooslused (paiknevad 10−75 aastat tagasi põllumajanduslikust kasutusest välja jäänud maadel).**

**IV väärtusklassi maastikud on madalama taastamispotentsiaaliga endised põllumajanduslikud maad. Huvitatud isiku olemasolul ning kui ala piirneb poolloodusliku kooslusega ja/või moodustab kompaktse ala, nähakse alal ette inventuur, mille tulemustest sõltub, kas ala taastatakse poolloodusliku kooslusena.**

***Soovituslikud kasutustingimused:***

1. **Potentsiaalsed taastatavad poollooduslikud kooslused tuleb inventuuri tulemuste alusel taastada.**
2. **Võimaluste ja potentsiaalsete kasutajate olemasolul taastada 1940. a väljakujunenud maakasutus.**

